Bjedrich II. (Pruska)

Bjedrich II. ( Friedrich II.), mjenowany Bjedrich Wulki abo Stary Fryca, (* 24. januara 1712 w Berlinje, † 17. awgusta 1786 w Podstupimje) bě kral Pruskeje kaž tež kurwjerch Braniborskeje wot 1740 do 1786. 

Šleske wójny, kotrež Bjedrich přećiwo Rakuskej wjedźeše, předstaja spočatk Němskeho dualizma. Wuspěch Bjedricha w poslednjej tutych wójnow, Sydomlětnej wot 1756 do 1763, dowjedźe k doskónčnemu připóznaću Pruskeje jako pjata wulkomóc w europskej Pentarchiji pódla Francoskeje, Wulkeje Britaniskeje, Rakuskeje a Ruskeje.

Bjedricha maja za reprezentanta rozswětleneho absolutizma. Wón sam so jako „prěni słužownik stata“ woznamjenješe.Přirunaj Bjedrichowy Antimachiavel, w: Oeuvres de Frédéric le Grand, wudane přez Johanna Davida Erdmanna Preußa, zwjazk 8, strona 66, kaž tež Bjedrichowe Mémoires pour servir à l'histoire de la maison de Brandenbourg, w: Oeuvres, zwjazk 1, strona 123.

Bjedrichowe přimjeno Stary Fryca so w někotrych serbskich prajidmach wotbłyšćowa:
 Šnupować ze zaka kaž stary Fryca.Jan Radyserb-Wjela: Metaforiske Hrona abo Přenoški a Přirunanki w rěči Hornjołužiskich Serbow. Budyšin 1905. Citowane po uni-leipzig.de: Wortschatz.de
 Šnupowa/r kaž stary Fryca.
 Pobyć kaž stary Fryca pola Bukec.
 To je za stareho Frycu.Pawoł Völkel, Timo Meškank: Prawopisny słownik hornjoserbskeje rěče. Hornjoserbsko-němski słownik/Obersorbisch-deutsches Wörterbuch. 5., wobdźěłany a sylnje rozšěrjeny nakład. Budyšin: Ludowne nakładnistwo Domowina, 2005. ISBN 3-7420-1920-1. Zapisk „Fryca“, strona 129.

 Žórła 

Kategorija:Muž
Kategorija:Rodź. 1712
Kategorija:Zemr. 1786
Kategorija:Němc
Kategorija:Pruska
Kategorija:Wosoba (Berlin)
Kategorija:Wosoba (Podstupim)
Kategorija:Politikar (18. lětstotk)